**Nicholas Halloran** (s. 13. toukokuuta 1997 Draper, Utah, Yhdysvallat) on yhdysvaltalainen jääkiekkoilija, joka pelaa SM-liigajoukkue Tapparassa. Hän on pelipaikaltaan oikea laitahyökkääjä. Halloran pelaa rightin puolelta.

Ura
---

Halloran aloitti jääkiekkoilun kahdeksanvuotiaana. Hän pelasi suurimman osan juniorivuosistaan Coloradossa. Kaudella 2013–2014 Halloran pelasi Colorado Rampagessa ja hän voitti tehoilla 8+33=41 koko T1EHL 16U:n syöttöpörssin sekä jakoi pistepörssin kahdeksannen sijan Colorado Thunderbirdsin Troy Terryn ja Ohio Blue Jacketsin Zach Tysonin kanssa. Halloran oli myös joukkueensa toiseksi paras pistemies. Kaudella 2014–2015 hän oli Rampagen 18U AAA-joukkueen paras pistemies ja maalintekijä tehoilla 11+15=26.

Sioux Falls Stampede varasi Halloranin 364. pelaajana USHL:n varaustilaisuudessa 2015. Hän siirtyi kaudeksi 2015–2016 kuitenkin Kanadaan BCHL-junioriliigan Trail Smoke Eatersiin. Halloran voitti joukkueen sisäisen pistepörssin tehoilla 21+24=45.

Vuodet 2016–2020 Halloran kävi Colorado Collegen yliopistoa. *Sophomore*-vuotenaan 2017–2018 hän voitti joukkueensa sisäisen piste-, maali- ja syöttöpörssin tehoilla 19+26=45, joilla Halloran sijoittui koko NCHC:n pistepörssissä kolmanneksi. Hänet palkittiin kauden päätteeksi divisioonan Three Stars Awardilla ja valittiin ensimmäiseen tähdistökentälliseen. Halloran oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinnon voitti kuitenkin Northeasternin Adam Gaudette. Kauden jälkeen kävi ilmi, että hän oli pelannut lonkan rustoreunan repeämän kanssa ja Halloranille suoritettiin leikkaus. Kesken *Junior-vuoden* 2018–2019 hän sai kuitenkin repeämän toiseen lonkkaansa. Halloranin vamma vaati leikkaushoitoa ja hänen kautensa päättyi tammikuussa 2019. *Senior-vuotenaan* 2019–2020 Halloran nousi CC:n varakapteeniksi. Hän oli tehoilla 12+18=30 joukkueen paras syöttäjä ja toiseksi paras pistemies Christopher Wilkien jälkeen. Halloran oli kauden päätteeksi jälleen ehdolla Hobey Baker Awardin voittajaksi.

Toukokuussa 2020 Halloran teki vuoden mittaisen AHL-sopimuksen Ontario Reignin kanssa. Hän pelasi koronaviruspandemian lyhentämällä kaudella 2020–2021 15 runkosarjaottelua tehopistein 1+7=8.

Syksyllä 2021 Halloran osallistui ammattilaistryout-sopimuksella AHL-joukkue Manitoba Moosen harjoitusleirille, mutta hän jäi kuitenkin ilman jatkosopimusta. Noin viikkoa myöhemmin Halloran siirtyi loppukauden 2021–2022 kattavalla sopimuksella SM-liigajoukkue Saimaan Palloon. Hän teki 25 ottelussa tehot 7+10=17, mikä oli joukkueen paras ottelukohtainen pistekeskiarvo yhdessä Ville Petmanin kanssa. Halloran oli myös SaiPan sisäisen pistepörssin toinen Kalle Maalahden kanssa edellään Petman, kunnes tammikuussa 2022 hän siirtyi loppukauden kattavalla sopimuksella Ruotsin SHL-liigan Örebro HK:hon. SaiPan urheilutoimenjohtaja Jussi Markkasen mukaan siirron taustalla oli myös seuran palkanmaksukyvyn turvaaminen antamalla Halloranille mahdollisuus siirtyä, kun osapuolet eivät päässeet aiemmin yhteisymmärykseen jatkosopimuksesta.

Kaudeksi 2022–2023 Halloran siirtyi jatkamaan SHL-uraansa vuoden mittaisella sopimuksella Timrå IK:hon. Tammikuussa 2023 hänen peliaikansa väheni ja kahdessa viimeisimmässä ottelussa Halloran jäi kokonaan ilman peliaikaa. Timrån toimitusjohtaja Kimmo Kapanen kertoi *Sundsvalls Tidning*-lehdelle, että hän oli turhautunut tilanteeseensa ja esittänyt siirtopyynnön pois seurasta. Seuraavalla viikolla Halloranin uutisoitiin siirtyvän loppukaudeksi sarjatasoa alemmas HockeyAllsvenskan-joukkue MoDo Hockeyn riveihin. Hän voitti kauden päätteeksi sarjan mestaruuden ja oli nostamassa joukkuetta SHL:ään.

Kesäkuussa 2023 Halloran palasi SM-liigaan ja hän siirtyi vuoden mittaisella sopimuksella Tapparaan. Halloran teki pääsarjauransa ensimmäisen kypärätempun 1. marraskuuta 2023 Rauman Lukkoa vastaan. Hän teki Tapparan 6–3-voittoon päättyneessä ottelussa myös kaksi syöttöpistettä. Halloranin kaikki viisi tehopistettä syntyivät tasakentällisin. Kari Heikkinen valitsi hänet ottelun Alumnien tähtien ykköstähdeksi.

Pelityyli
---------

Halloran on maininnut suurimmaksi vahvuudekseen nopeuden. Hänen omien sanojensa mukaan häneltä voi odottaa paljon vauhtia laidoilta ja keskeltä. Halloranin mukaan hän pystyy luomaan tilaa ja paikkoja pelikavereille sekä myös tykkää laukoa vauhdista. Halloranin entisen seuran SaiPan toimitusjohtaja Jussi Markkasen mukaan hänellä on erittäin hyvät hyökkäystaidot, minkä lisäksi Halloran on lisäksi energinen ja nopea luistelija.

Halloran on maininnut suosikkipelaajakseen Patrick Kanen.

Muuta
-----

Halloranin isoveli Alex pelasi omalla urallaan puolustajana Yhdysvaltain ilmavoimien akatemian joukkueessa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2015–2016 | Trail Smoke Eaters | BCHL | 53 | 21 | 24 | 45 | 24 | – | – | – | – | – |
| 2016–2017 | Colorado College | NCHC | 29 | 5 | 4 | 9 | 22 | – | – | – | – | – |
| 2017–2018 | Colorado College | NCHC | 37 | 19 | 26 | 45 | 33 | – | – | – | – | – | Ykköstähdistö |
| 2018–2019 | Colorado College | NCHC | 20 | 4 | 9 | 13 | 8 | – | – | – | – | – |
| 2019–2020 | Colorado College **(A)** | NCHC | 33 | 12 | 18 | 30 | 12 | – | – | – | – | – |
| 2020–2021 | Ontario Reign | AHL | 15 | 1 | 7 | 8 | 6 | – | – | – | – | – |
| 2021–2022 | SaiPa | SM-liiga | 25 | 7 | 10 | 17 | 16 | – | – | – | – | – |
|  | Örebro HK | SHL | 20 | 6 | 6 | 12 | 10 | 8 | 0 | 1 | 1 | 6 |
| 2022–2023 | Timrå IK | SHL | 27 | 7 | 8 | 15 | 10 | – | – | – | – | – |
|  | MoDo Hockey | Allsvenskan | 16 | 3 | 7 | 10 | 10 | 17 | 6 | 7 | 13 | 6 |
| 2 kautta | yhteensä | SHL | 47 | 13 | 14 | 27 | 20 | 8 | 0 | 1 | 1 | 6 |
| 1 kausi | yhteensä | SM-liiga | 25 | 7 | 10 | 17 | 16 | – | – | – | – | – |
| 1 kausi | yhteensä | Allsvenskan | 16 | 3 | 7 | 10 | 10 | 17 | 6 | 7 | 13 | 6 |
| 1 kausi | yhteensä | AHL | 15 | 1 | 7 | 8 | 6 | – | – | – | – | – |

Lähteet
-------

* Nick Halloran The Internet Hockey Databasessa (englanniksi)
* Nick Halloran Eurohockey-sivustolla (englanniksi)
* Nick Halloran *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Nick Halloran *Elite Prospects*. Everysport Media Group AB.  (englanniksi)
2. 1 2  Nick Halloran - Men's Ice Hockey - Colorado College Athletics *cctigers.com*. Colorado College Athletics. Viitattu 24.10.2021. (englanniksi)
3. ↑  Elite Prospects - T1EHL Stats 2013-2014 *eliteprospects.com*. Everysport Media Group AB. Viitattu 24.10.2021. (englanniksi)
4. ↑  Elite Prospects - Colorado Rampage 18U AAA *eliteprospects.com*. Everysport Media Group AB. Viitattu 24.10.2021. (englanniksi)
5. ↑  Elite Prospects - Trail Smoke Eaters *eliteprospects.com*. Everysport Media Group AB. Viitattu 24.10.2021. (englanniksi)
6. ↑  NCHC 2017-18 League Leaders *hockeyDB.com*. The Internet Hockey Database. Viitattu 24.10.2021. (englanniksi)
7. 1 2 3  ​​​​​​​Yhdysvaltalaispelaaja Nick Halloran SaiPaan *saipa.fi*.  19.10.2021. Liiga-SaiPa Oy. Viitattu 24.10.2021.
8. ↑  Shefte, Kate: Fresh off surgery, Colorado College's Nick Halloran collects team MVP award *gazette.com*.  11.4.2018. The Colorado Springs Gazette, L.L.C. Viitattu 24.10.2021. (englanniksi)
9. ↑  Shefte, Kate: Colorado College hockey senior Nick Halloran healthy, 'flying' as Tigers open season *gazette.com*.  4.10.2019. The Colorado Springs Gazette, L.L.C.  Arkistoitu 20.7.2020. Viitattu 24.10.2021. (englanniksi)
10. ↑  Elite Prospects - Colorado College *eliteprospects.com*. Everysport Media Group AB. Viitattu 24.10.2021. (englanniksi)
11. ↑  Wilkie, Halloran Nominated for Hobey Baker Award *cctigers.com*.  16.1.2020. Colorado College Athletics. Viitattu 24.10.2021. (englanniksi)
12. ↑  REIGN SIGN NICK HALLORAN TO AHL CONTRACT *ontarioreign.com*.  14.5.2020. ONTARIO, CA:  Ontario Reign Professional Hockey. Viitattu 24.10.2021. (englanniksi)
13. ↑  Moose Announce 2021-22 Training Camp Roster *moosehockey.com*.  4.10.2021. True North Sports & Entertainment Limited. Viitattu 24.10.2021. (englanniksi)
14. ↑  Moose Reduce Roster by Eight Players *moosehockey.com*.  12.10.2021. True North Sports & Entertainment Limited. Viitattu 24.10.2021. (englanniksi)
15. ↑  Silventoinen, Juho: SaiPa vahvistuu amerikkalaishyökkääjä Nicholas Halloranilla – on joukkueen käytettävissä jo viikonloppuna *Jatkoaika.com*.  19.10.2021. Jatkoaika r.y. Viitattu 24.10.2021.
16. ↑  Seppä, Lassi: SaiPa vapauttaa Nick Halloranin sopimuksestaan SHL:ään − "Jouduimme tekemään urheilullisesti vaikean päätöksen turvataksemme palkanmaksukykyämme" *Jatkoaika.com*.  18.1.2022. Jatkoaika r.y. Viitattu 18.1.2022.
17. ↑  Åberg, David: Nick Halloran ansluter till Timrå IK *timraik.se*.  18.1.2022. Timrå IK Ishockey AB. Viitattu 25.1.2023. (ruotsiksi)
18. ↑  Olausson, Robin: Uppgifter: Nick Halloran på väg bort från Timrå *hockeysverige.se*.  21.1.2023. Everysport Media Group AB. Viitattu 25.1.2022. (ruotsiksi)
19. ↑  Lundgren, Per: Nick Halloran klar för MoDo! *modohockey.se*.  24.1.2023. MODO Elithockey AB. Viitattu 25.1.2022. (ruotsiksi)
20. ↑  Nyman, Juhana: Tappara kiinnitti mestarihyökkääjän Ruotsista *MTVuutiset.fi*.  9.6.2023. Telia Company AB. Viitattu 9.6.2023.
21. ↑  Tapparan jenkkilaituri paljasti perheensä sisäpiirivitsin kypärätemppunsa jälkeen – "En koskaan saa sitä kolmatta" *MTVuutiset.fi*.  1.11.2023. Telia Company AB. Viitattu 1.11.2023.
22. ↑  HIFK - Lukko, 1.11.2023 *liiga.fi*.  1.11.2023. Jääkiekon SM-liiga Oy. Viitattu 1.11.2023.
23. ↑  Alex Halloran *Elite Prospects*. Everysport Media Group AB.  (englanniksi)

Tappara – SM-liiga
1 Heikkinen |
4 Witkowski |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
41 Manninen |
42 Rauhala (**C**) |
43 Ahlroth |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen